Војвода је током Брегалничке битке донео неколико несхватљивих одлука, а то се приписивало сувише буквалном придржавању доктринираних начела. За те грешке су биле заслужне и обавештајне службе које нису добро урадиле свој посао, због чега је Путник морао да "оперише завезаним очима". Аустроугарски војни изасланик који је пажљиво пратио битку је приметио да ове грешке нису биле случајне. Он је то закључио зато што је сматрао да српски циљ није био уништење бугарске војске, већ одбрана територије, што није било далеко од истине.